kardosdrur/scandi-wiki huggingface dataset:
Lazyboy

Lazyboy er et musikprojekt, der i 2004 udgav albummet Lazyboy TV. Projektet styres af Søren Nystrøm Rasted, der også er medlem af det danske band Aqua.

Lazyboy blev anmelderrost i hele verden og nåede også ind på udenlandske hitlister, bl.a. opnåede singlen Underwear goes inside the pants en femteplads på den australske hitliste.

Den 5. december 2012 udgav LazyB "2012 - Shift happens". Musikvideoen var instrueret af Alan Smithee og indeholder billeder fra det forgangne års begivenheder. Nummeret indeholdt vokal fra Lene Nystrøm og spoken word af David Bateson.

Diskografi

Singles

Referencer

Eksterne henvisninger 
 

Musikgrupper fra Danmark
Musikgrupper fra 2004
Pirin Nationalpark

Pirin Nationalpark (, ) ligger i Pirinbjergene i det sydvestlige Bulgarien. Parken er på 27.400 ha.

Pirin Nationalpark blev indskrevet på UNESCOs Verdensarvsliste i 1983.

Eksterne henvisninger 

Verdensarvsområder i Bulgarien
Nationalparker i Bulgarien
Rilaklosteret

Rilaklosteret (, ) er det største ortodokse kloster i Bulgarien. Klosteret ligger i de nordvestlige Rilabjerge, 117 km syd for hovedstaden Sofia på et plateau 1.147 m.o.h.

Rilaklosteret blev grundlagt i 900-tallet af Ivan Rilski, en eneboer, der blev kanoniseret af den den ortodokse kirke. Hans asketiske bolig og grav blev et helligt sted, og det blev forvandlet til et stort kompleks, som spillede en vigtig rolle i det spirituelle og sociale liv i middelalderens Bulgarien.

Klosteret blev ødelagt af en brand i begyndelsen af 1800-tallet, men blev genopbygget mellem 1834 og 1862. Klosteret er et karakteristisk eksempel på den bulgarske renæssance og symboliserer en øget bevidsthed om den slaviske kulturelle identitet efter århundreders osmannisk okkupation.

Klosteret blev indskrevet i på UNESCOs Verdensarvsliste 1983.

Eksterne henvisninger 

Verdensarvsområder i Bulgarien
Klostre i Bulgarien
Etableret i 1862
Vegetabilsk fedtstof og olie

Vegetabilsk fedtstof og olie (de spiselige flydende kaldes madolie) er betegnelsen for flydende fedt udvundet fra plantedele, typisk planternes frø. Vegetabilsk olie bruges bl.a. i madlavningen, i fødevare- og kosmetikindustrien og som biobrændsel.

Ikke alle slags vegetabilsk fedtstof eller olie bør spises, f.eks. ikke ricinusolie.

Vegetabilsk olie udvindes ved kold- eller varmpresning af det fedtholdige plantemateriale. Koldpressede olier har typisk en kraftigere farve og smag, ligesom deres indhold af antioxidanter og vitaminer er bevaret. Varmpressede olier er ikke nær så sunde og anvendes typisk til stegning og friture.

Næringsinformation 
De forskellige typer af vegetabilsk olie har hver især en forskellig sammensætning af fedtsyrer, hvilket gør dem anvendelige til forskellige formål. 
Olier er flydende ved stuetemperatur pga. deres generelt høje indhold af umættede fedtsyrer.

Olier med højt indhold af flerumættede fedtsyrer (f.eks. majs- og vindruekerneolie) bør ikke anvendes til stegning, da de bliver usunde ved for kraftig opvarmning, men de er til gengæld fine i f.eks. dressinger. For alle olier gælder det dog, at stegning ikke bør foregå ved for høj temperatur, da den ødelægger fedtsyrerne og der udvikles røg.

Typer 
I Danmark bruges bl.a.:

 Olivenolie
 Rapsolie
 Solsikkeolie
 Kakaosmør
 Vindruekerneolie
 Kokosolie
 Palmeolie – primært i fødevareindustrien
 Tidselolie
 Majsolie
 Macadamia olie
 Avocadoolie
 Jordnøddeolie
 Sesamolie

Se også 

 Linolie
 Carbon black
Charles W. Sweeney

Charles W. Sweeney (27. december 1919 – 16. juli 2004) var den pilot, som fløj atombomben "Fat Man" til Nagasaki.

Han blev født i Lowell, Massachusetts og begyndte at flyve, mens han gik på North Quincy High School. Efter at have taget eksamen dér i 1937 gik han på universitetet i Boston og Purdue.

Han meldte sig ind i det amerikanske luftvåben 28. april 1941 og trænede i to år på Jefferson Proving Grounds i Indiana. Han tjente som officer og testpilot på Eglin Field i Florida. I 1944 blev han forfremmet til major i de Forenede Staters hær og var B-29 Superfortress pilotinstruktør på Grand Island i Nebraska.

Han trænede i et atom-træningsprojekt, kodenavn Silverplate, ved Wendover Field, Utah.

Militærfolk fra USA
Søhus

Søhus er en bydel i den nordlige udkant af Odense, beliggende 6 km fra centrum. Søhus var oprindeligt en mindre landsby, som kun bestod af nogle få gårde, hvoraf Anderupgård var den største.

Søhus ligger mellem bydelene Kirkendrup mod vest, Næsby mod syd og Stige mod øst samt byen Lumby mod nord. Den vestlige del af Søhus ligger i Næsby Sogn, den østlige i Lumby Sogn.

Faciliteter 
Søhusskolen har 374 elever, fordelt på 0.–9. klassetrin. Børnehuset Søhus har 20 vuggestuepladser og 26-28 børnehavepladser.

Søhus deler fodboldklub med Stige. Søhus Stige Boldklub blev stiftet 25. marts 2009.

Historie

Jernbanen 
Søhus havde station på Nordfyenske Jernbane (1882-1966). Stationsbygningen, der er bevaret som privat bolig, ligger på Søhusvej 17. Fra Søhusvænget lidt syd herfor starter Søhusstien, som i vidt omfang følger banens tracé helt ind til Odense Banegårds terræn ved Rugårdsvej.

Noter 

Bydele i Odense
Charles Colson

Charles "Chuck" Wendell Colson (16. oktober 1931 – 21. april 2012) var en kristen leder, kulturkommentator og tidligere rådgiver for præsident Nixon fra 1969-73. Han var den første ud ad syv der fik fængselsstraf i forbindelse med Watergate-skandalen. Han afsonede syv måneder i fængsel af en straf på femten måneder i Maxwell Prison, Alabama. Han var den første, der afsonede en straf på baggrund af Watergate-skandalen.

Efter hans tid i fængsel grundlagde han interesseorganisationen Prison Fellowship, der arbejdede for indsattes rettigheder.

Barndom og Ungdom 
Charles Colson var født i Boston, Massachusetts. Han var søn af svenske og britiske indvandrere til USA.

Tidlig karriere 
Colson blev ansat i den amerikanske flåde i 1953, hvor han opnåede rangen Kaptajn.

I 1956 blev han ansat som administrativ assistent for den Republikanske Senator Leverett Saltonstall. Den stilling havde han indtil 1961, og han var med i den succesfulde valgkamp i 1960. I 1961 grundlagde han sit eget advokat-firma.

I Nixon-administrationen 
I 1968 blev Colson ansat af den republikanske præsident-kandidat Richard Nixon. Efter at denne blev valg, blev Colson udpeget til særlig rådgiver for nu Præsident Nixon.

Hans ansvar var for det meste at behandle kontakten til private Interesseorganisationer og arbejde med kommunikation.

Noter

Eksterne henvisninger 
 Portræt af Chuck Colson  på Prison Fellowship Ministries. 

Politikere fra USA
Personer fra Massachusetts
Advokater fra USA
Watergate
Æresdoktorer
Officerer fra USA
Transfedtsyre

Transfedtsyrer (også kaldt transfedt) er en type umættede fedtsyrer, der indeholder trans-dobbeltbindinger mellem carbonatomer. Modsat de normale cis-dobbeltbindinger sidder brintatomerne ved disse dobbeltbindinger på hver sin side af carbonatomerne. Derfor giver molekylestrukturen ikke et knæk som den gør ved de normale cis-dobbeltbindinger. Transfedtsyrer i fødemidler regnes for sundhedsskadelig, da indtagelse af for store mængder kan medføre hjertekarsygdomme. Den biokemiske forklaring er, at molekylerne af transfedtsyrer passer fint sammen og kan pakkes tæt sammen. Det kan føre til ophobning og fedtaflejring i blodkar og membraner. Både cellemembraner og intracellulære membraner er opbygget af et dobbeltlag af fedtstoffer, fosfolipider, sphingolipider og steroler, hvor transfedtsyrer passer fint ind, og idet de aflejres, vil det medføre at membranen stivner.

Forskning har vist at for mange transfedtsyrer i kosten er usundt , og derfor besluttede Danmark som foregangsland at sætte en maksimumsgrænse for indholdet af kunstigt fremstillede transfedtsyrer på 2 pct. fra 1. januar 2004. Det har medført at EU i april 2006 truede med at lægge sag an mod Danmark, da de mente, at det er en handelshindring, at Danmark på den måde forhindrer andre lande i at sælge madvarer med højt niveau af transfedtsyre. Det danske forsvar måler hvert år vægten på de værnepligtige, og i 2004 stagnerede vægten på de værnepligtige for første gang, i en ellers opadgående kurve (kan have sammenhæng med transfedtsyre-loven eller være tilfældig).

Transfedtsyrer opstår ved en bestemt industriel forarbejdning af fedt, og for nogle år tilbage var de f.eks. en del af margarine hvilket man i dag undgår. Transfedtsyrer opstår også naturligt i køers og fårs maver, hvorfor deres mælk også indeholder dem, men man mener dog at den naturlige form for transfedtsyrer er knapt så usund.

I USA, og til dels i de andre europæiske lande, findes transfedtsyrer især i friturestegte madvarer, snacks og industrielt fremstillet bagværk.

Referencer 

Fedtsyrer
Et døgn med Ilse

Et døgn med Ilse er en dansk film fra 1971, skrevet og instrueret af Annelise Hovmand.

Medvirkende
Cæsar
Lisbet Lundquist
Birgit Brüel
Lili Heglund
Per Bentzon Goldschmidt
Annelise Hovmand
Katrine Jensenius

Eksterne henvisninger 
 

Danske film fra 1971
Film instrueret af Annelise Hovmand
Tintomara

Tintomara er en dansk film fra 1970.

Manuskript og instruktion af Hans Abramson efter en roman af C.J.L. Almquist (1793-1866).
Blandt de medvirkende kan nævnes:

Britt Ekland
Eva Dahlbeck
Jørgen Kiil
Bent Mejding
Torben Hundahl
Hardy Rafn
Rita Angela
Poul Glargaard

Eksterne henvisninger 
 

Film baseret på bøger
Danske film fra 1970
Film fra Danmark (administrationskategori)
Venner for altid

Venner for altid er en dansk film fra 1987.

Filmens hovedperson er 16-årige Kristian, der som 'ny dreng i klassen' og skal finde sig til rette. Desuden følges klassens reaktion på, at hans klassekammerat senere springer ud som homoseksuel. Manuskript af Stefan (Christian) Henszelman (1960-1991) og Alexander Kørschen.

Medvirkende 
 Claus Bender Mortensen
 Christine Skou
 Lill Lindfors
 Rita Angela
 Morten Stig Christensen
 Hans Henrik Voetmann

Eksterne henvisninger 
 

Dramafilm fra Danmark
Danske film fra 1987
LGBT-relaterede film fra Danmark
Peter Kitter

Christian Johan Peter Alfred Kitter f. Petersen (født 1. marts 1915 i København, død 5. oktober 1983 på Frederiksberg) var en dansk skuespiller og parodist.

Oprindelig hed han Christian Johan Peter Alfred Petersen, men købte i 1938 sit kælenavn fra barndommen, "Kitter".

Uddannet i sang og debuterede som skuespiller i en Aage Stentoft-revy i 1939.

Sidenhen engageret i bl.a. Zigeunerhallen.

Han begyndte med one-man-shows i 1954, og blev her kendt som en glimrende parodist.

Peter Kitter optrådte i en række revyer – sidste gang i Ebeltoft Revyen 1982 – og nåede også at indspille nogle film.

Gift to gange. Første gang med Grethe Eleonora Kitter (født Rosted). Anden gang med Lis Kitter (født Iversen). Han var far til bl.a. Bjarne Rosted Kitter, Christian Kitter og Louise Kitter. Farfar til skuespilleren Benjamin Kitter. Desuden nær ven af hørespils-kollegaen Bob Goldenbaum. Sammen lavede de to en række lydbogsindspilninger af Tintin-tegneserierne, hvor Peter Kitter bl.a. spillede rollen som Kaptajn Haddock, en rolle som senere har opnået kultstatus.

Peter Kitter huskes i dag især af yngre mennesker for en række fremragende kassettebånd (og LP'er) med hørespil og historiefortælling.

Flere af Kitters kassettebånd genoptrykkes stadig på CD. I 2009 kom således en 10-CD-boks med titelen "Hør lige her". Her genoptryktes 15 af de hørespil, han lavede, sammen med bl.a. Svend Bjerre og Maria Stenz.

Desuden kommer hans historiebånd løbende ud på enkelt-CD'er, her, på den anden side af årtusindeskiftet. (Det er dog, desværre, sjældent at Peter Kitter bliver nævnt i coveret ved disse udgivelser!)

Han er begravet på Sundby Kirkegård.

Filmografi 
Blandt de film han medvirkede i kan nævnes:

 Moster fra Mols – 1943
 Det gælder livet – 1953
 Himlen er blå – 1954
 Vi som går stjernevejen – 1956
 Seksdagesløbet – 1958
 Krudt og klunker – 1958
 Panik i paradis – 1960
 Soldaterkammerater på efterårsmanøvre – 1961
 Sorte Shara – 1961
 Dyden går amok – 1966
 Smukke Arne og Rosa – 1967

Eksterne henvisninger 
 
 

Skuespillere fra Danmark
Personer fra København
Carl Gustav Jacob Jacobi

Carl Gustav Jacob Jacobi (født 10. december 1804, død 18. februar 1851) var en tysk matematiker, der desuden betragtes som en af sin tids mest indflydelsesrige læremestre. Han var bror til Moritz Hermann von Jacobi.

Han blev født af jødiske forældre i Potsdam. Fra 1816 til 1821 gik han på Victoria-gymnasiet i Potsdam, og herefter studerede han på Humboldt-Universität zu Berlin, hvor han i 1826 opnåede sin ph.d. i matematik med en afhandling om brøkteori. Han fungerede siden som professor ved Albertina-universitetet i Königsberg, hvor han reformerede universitetsundervisningen med grundlæggelse af et matematisk-fysisk seminar. Fra 1844 var Jacobi medlem af det preussiske videnskabsakademi i Berlin, med ret til at holde forelæsninger ved byens universitet.

Jacobi betragtes som en af historiens mest produktive og alsidige matematikere. Hans mest originale arbejde var arbejdet på teorier om elliptiske funktioner. Af andre berømte opnåelser kan nævnes teorien om den firedelte periodiske funktion og hans undersøgelser af cirkeldeling og dens anvendelse i talteorien, som dannede grundlag for en videreudvikling af fagområdet. Med sit arbejde på differentialgeometri, partielle differentialligninger og variationsregning var Jacobi yderligere en foregangsmand inden for matematisk fysik.

Eksterne henvisninger 

 

Matematikere fra Tyskland
Jøder fra Tyskland
Tyskere i 1800-tallet
Faglitterære forfattere fra Tyskland
Personer fra Potsdam
Jacobi

Jacobi har flere betydninger:

 Carl Gustav Jakob Jacobi – tysk matematiker
 Christian Frederik Jacobi – dansk forfatter og konferenseråd
 Friedrich Heinrich Jacobi – tysk filosof
 Hermann Jacobi – tysk orientalist
 Johann Georg Jacobi – tysk digter
 Sankt Jacobi Kirke – en kirke i Varde
 Sct. Jacobi Skole – en tidligere skole i Varde
 Ny Sct. Jacobi Skole – en skole i Varde på Pramstedvej (opført fra 7. april 2006)
 Sct. Jacobi A/S – en virksomhed ejet af Steen Dyrvig Kærskov
Yersinia pestis

Yersinia pestis er den gram-negative bakterie som forårsager pest.
Den tilhører familien Enterobacteria, som fx salmonellabakterien også tilhører. Den kan bevæge sig når den opholder sig uden for et værtsdyr, men bliver immobil når den er i et værtsdyr. Y. pestis er omkring 1-5 μm lang (0,001-0,005 mm). Den er meget sensitiv overfor antibiotika, og derfor er prognosen nogenlunde når pest kommer i behandling.

Slægtsnavnet (genus) Yersinia kommer fra den franske (født i Schweiz) mikrobiolog Alexandre Émile Jean Yersin (1863-1943).
Artsnavnet (species) Pestis kommer fra sygdommen pest.

En beslægtet bakterie, Yersinia enterocolitica, forårsager en form for maveinfektion.

Kilde 

 :wikispecies:Yersinia pestis

 Pest fra gamle dage truer med comeback. Videnskab.dk
 Systema naturae 2000 (classification) – Taxon: Yersinia pestis
 Pest. Patienthåndbogen
 Yersinia pestis. Center for Biosikring og -Beredskab 

Proteobakterier
Zoonoser
Gribskov (flertydig)

Gribskov har flere betydninger:

 Gribskov – en skov i Nordsjælland.
 Gribskov Kommune – en kommune i Nordsjælland.
 Gribskov (fiskekutter) – en fiskekutter bygget i Hobro 1976.
Johnny Logan

Johnny Logan (født 13. maj 1954) er en irsk/australsk sanger og komponist, der er mest kendt for sine sejre i Eurovision Song Contest i 1980 og 1987 med henholdsvis What's Another Year og Hold Me Now samt som komponist til vindersangen fra 1992 Why Me, der blev fremført af Linda Martin.

Eurovision Song Contest 

Han er den eneste i den europæiske melodigrandprix-historie, der har vundet flere sejre ved Eurovision Song Contest, og bliver derfor også kaldt for "Mr. Grand Prix".

{| class="wikitable"
| bgcolor="lightgrey" colspan="5" align=center | 'Deltagelser i Eurovision Song Contest
|- bgcolor="#CCCCCC"
! År !! Land  !! Sang !! Plads !! Point 
|-
| 1980 ||  || What's another year || 1 || 143
|-
| 1987 ||  || Hold me now || 1 || 172
|-
| 1992 ||  || Why me? (komponist) || 1 || 155
|}

Johnny Logans to vindersange, "What's Another Year" og "Hold Me Now", blev af Melodi Grand Prix fans over hele verden udvalgt til Congratulations. Her blev "Hold Me Now" kåret som den tredje bedste Eurovision Song Contest sang i historien.

Han skriver oftest selv sine sange, men har også gennem tiden lavet coverversioner af bl.a. Robbie Williams' Angels og evergreen'en When you walk in the room''.

Diskografi

Studiealbum

Opsamlingsalbum

Referencer

Eksterne henvisninger 

 – Official site
 

Komponister fra Australien
Sangere fra Australien
Komponister fra Irland
Sangere fra Irland
Personer fra Melbourne
Vindere af Eurovision Song Contest
Irlands Eurovision Song Contest-deltagere
Deltagere ved Eurovision Song Contest 1980
Deltagere ved Eurovision Song Contest 1987
Harald Harefod

Harald Harefod (født ca. 1015, død 17. marts 1040 i Oxford i England) var konge af England fra 1037 til sin død. Han var søn af Knud den store af Danmark og England og dennes frille Ælfgifu. Han fik tilnavnet Harefod for sin hurtighed og dygtighed som jæger.
Haralds yngre halvbror Hardeknud var som søn af Knud og Emma af Normandiet legitim arving til både Danmarks og Englands trone ved Knuds død 1035, men Harald tog magten over England, da broderen var i Danmark.

Mod sin brors vilje udråbte Harald sig til konge af England 1037. Under hans regeringstid vendte hans stedbrødre Alfred og Edvard Bekenderen (Emmas sønner med Ethelred) tilbage til England fra deres exil i Normandiet måske for at indtage tronen. Alfred blev blindet og dræbt, mens Edvard undslap til Normandiet. Harald var ugift, men havde en søn, Ælfwine, som blev munk på kontinentet.

Harald døde netop som Hardeknud planlagde en invasion. Han blev begravet i Westminster, men broderen lod hans lig grave op og kaste i en mose.

Anetavle 

Tjek fødselsår
Konger af England
Hanesporehvidtjørn

 
Hanespore-Hvidtjørn (Crataegus crus-galli) er et lille, løvfældende træ eller en stor busk. Væksten er bred, og de træagtige former har en flad, næsten "paraplyagtig" krone. Planten fremkalder jordtræthed. Som alle Tjørn kan Hanespore-Hvidtjørn angribes af ildsot.

Beskrivelse 
Barken er først glat og brun med spredte korkporer. Senere bliver den grå og får smalle furer. Knopperne er spredte, kegleformede til runde og temmelig små. Grenene bærer mange, helt rette torne på 7-10 cm længde. Bladene er omvendt ægformede med skinnende blank, mørkegrøn overside og mat, grågrøn underside. Randen er takket eller tandet. Høstfarven er flot rød. Blomsterne er hvide og sidder i små halvskærme. De ses i begyndelsen af juni. Frugterne er røde og kuglerunde, og de bliver siddende langt ud på vinteren.

Denne plante har højtliggende finrødder, men fåtallige, grove hovedrødder, der går ned i dybden. Men det er mest almindeligt, at planten er formeret ved podning på en grundstamme af Éngriflet Hvidtjørn, så den har denne plantes rodnet. 

Højde x bredde og årlig tilvækst: 8 x 4 m (20 x 15 cm/år). Målene kan anvendes ved udplantning.

Hjemsted 
Hanespore-Hvidtjørn gror i Ege-Hickory blandingsskovene ind mod USA's prærier, hvor somrene er varme og meget tørre. Bunden er en vedvarende fugtig, neutral og mineralrig humusjord over ler. Naboplanter er f.eks. Askebladet Løn, Blyant-Ene, Konvalbusk, Sortfrugtet Surbær, Storfrugtet Blåbær og Sump-Eg.

Eksterne henvisninger 

Træer
Haveplanter
Smukke frugter
Hvidtjørn
Fuglebakken Station

Fuglebakken Station på Frederiksberg er beliggende, hvor Ringbanen krydser Borups Allé. Fra forpladsen er der adgang til de sideliggende perroner via trapper og elevatorer.

Det var oprindeligt meningen, at stationen skulle have heddet Borups Allé, men dette blev ændret i sidste øjeblik for at undgå forvekslinger med Borup Station og Borup Trinbræt. Billetter og køreplaner måtte trykkes om, men det forkerte navn figurerede alligevel i nogle år på oversigtskort over S-togs-linjerne.

Fuglebakken Station blev renoveret i 1998, hvor elevatorerne desuden blev anlagt. Samtidig blev forpladsen udstyret med 86 cykelparkeringsstativer, ny belægning og beplantning.

Stationen er i dag ubemandet og uden offentlige toiletter.

Galleri

Antal rejsende 
Ifølge Østtællingen var udviklingen i antallet af dagligt afrejsende:

Noter

Eksterne henvisninger 

 Fuglebakken Station  på dsb.dk

Litteratur 
 Poulsen, John: Københavns S-bane. 1934-1984. København (1984).

S-togs-stationer
Stationer på Frederiksberg
Lustrup (Esbjerg Kommune)

Lustrup er en lille landsby i Sydvestjylland med , beliggende i Sankt Katharine Sogn, et par kilometer syd for Ribe. Byen ligger i Esbjerg Kommune og tilhører Region Syddanmark.

Umiddelbart vest for Lustrup ligger gården Lustrupholm, der i dag fungerer som hovedbygning på Ribe Vikingecenter.

Landsbyen ejer i fællesskab Lustrup Fællesjord, der ligger et par km mod sydøst.

Eksterne henvisninger 
 Esbjerg Kommune

Kilder 

Byer i Esbjerg Kommune
Nørre Sandager Kirke

Nørre Sandager Kirke ligger i Nørre Sandager Sogn i Nordfyns Kommune lige ved siden af Sandagergård.

Eksterne kilder og henvisninger 

 Nørre Sandager Kirke  hos nordenskirker.dk
 Nørre Sandager Kirke hos KortTilKirken.dk
 Nørre Sandager Kirke på danmarkskirker.natmus.dk (Danmarks Kirker, Nationalmuseet)

Kirker i Nordfyns Kommune
Kirker i Fyens Stift
Kirker i Odense Amt
Båndløs bas

En båndløs bas er en el-bas uden de karakteristiske bånd som også kendes fra guitaren.
Med en båndløs bas får man noget af den lyd tilbage der kendetegner kontrabassen og som ellers går tabt på el-basser med bånd.

Revolutioneret af folk som Jaco Pastorius og Percy Jones, blev den båndløse elbas stadig mere populær op gennem 70'erne og 80'erne. Jaco Pastorius viste i sin korte levetid hvordan det var muligt at "synge" med bassen og åbnede dermed op for nye muligheder og en ny rolle for bassen. Vil man høre eksempler på denne spillestil er det anbefalingsværdigt at høre Jaco Pastorius' første album af samme navn.

Der findes mange båndløse basser på markedet i dag, og ligeså mange meninger om hvilken der er den bedste, men skal man pege på en bestemt bas, kunne det være Neuser Courage Fretless.

Basser

it:Fretless
Simmerbølle Kirke

Simmerbølle Kirke ligger i Simmerbølle Sogn på Langeland.

I sit storværk De Danskes Øer roser Achton Friis Simmerbølle Kirke med følgende ord: »Her findes i det hele taget mange prægtige Kirker paa Øen. Deres ofte mærkelig uregelmæssige Form giver dem et specielt stedligt Præg. Navnlig er foruden Humble Kirkerne i Simmerbølle og Lindelse af ejendommelig Skønhed.«

Eksterne henvisninger 
 Simmerbølle Kirke hos KortTilKirken.dk

Referencer 

Kirker i Langeland Kommune
Kirker i Fyens Stift
Kirker i Svendborg Amt